Budapest Főváros XIV. Kerület Zugló Önkormányzata	
Horváth Zsolt alpolgármester önkormányzati képviselő, 
Kinisch Andrea önkormányzati képviselő, Lepsényi László önkormányzati képviselő, Tóth Attila önkormányzati képviselő, Hevér György önkormányzati képviselő, Bitskey Bence önkormányzati képviselő

Szám: 123-741/2021.
Nyilvános ülésen tárgyalandó!

…….számú napirend

a Képviselő-testület 2021. december 16-i ülésére

Tisztelt Képviselő-testület!
Tárgy: 

Alkotmányjogi Panasz benyújtása a Kormány 620/2021. (XI. 8.) Korm. rendelete az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű üggyé nyilvánításról szóló kormányrendeletek módosításáról szóló 141/2018. (VII. 27.) Korm. rendelet módosításáról ügyében


I. Előzmények_____________________________________________________________________

A Kormány 2021. július 16-án alkotta meg az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű üggyé nyilvánításról szóló kormányrendeletek módosításáról szóló 141/2018. (VII. 27.) Korm. rendelet módosításáról szóló 436/2021. (VII. 16.) Korm. rendeletet, majd 2021. november 8-án hozta meg a 620/2021. (XI. 8.) Korm. rendeletet az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű üggyé nyilvánításról szóló kormányrendeletek módosításáról szóló 141/2018. (VII. 27.) Korm. rendelet módosításáról.
A rendeletek további szabályokat állapítanak meg a természetben Budapest, XIV. kerület, Csömöri út 13-19., Bosnyák utca 48-56., Bosnyák utca 54-56., Rákospatak utca 12-28., a Budapest, XIV. kerület belterület 31267/132, 31267/133, 31267/134 és 31267/135 helyrajzi számokon nyilvántartott földrészletek, illetve a Budapest közigazgatási területén elhelyezkedő, az ingatlan-nyilvántartás szerinti Budapest XIV. kerület belterület 32707/1, 32707/2, 32707/4, 32707/5, 32707/6, 32707/7, 32707/8 és 32707/9 helyrajzi számú ingatlanok esetében, amelyeken megvalósuló beruházások eddig is nemzetgazdasági szempontból kiemelt beruházásának számítottak. 
Mindkét rendelet részletes, a hatályos szabályozástól eltérő építési szabályokat ír elő a beruházásokra, többek között beépítés mértékére, a beépítési magasságra, a közlekedés szervezésére, és előírja azt, hogy ha a  hatályos településrendezési terv és az  OTÉK a  beépítés sajátos szabályaival ellentétes, vagy azzal össze nem egyeztethető előírást tartalmaz, akkor a településrendezési tervet és az OTÉK-ot nem lehet alkalmazni.
Ez a fajta szabályozás egyrészt súlyosan sérti Budapest Főváros és Budapest Főváros XIV. Kerület Zugló Önkormányzata építési szabályozással, mint helyi közüggyel kapcsolatos jogait, másrészt pedig olyan beépítést tesz lehetővé, amely súlyos és aránytalan környezeti terhelést jelent zuglói lakosok számára. 
Ezért ez szabályozás sérti a zuglói polgároknak az Alaptörvény XXI. cikke (1) szerinti jogát az egészséges környezethez, valamint az önkormányzatoknak az Alaptörvény 32. cikkében lefektetett jogát a helyi közügyek intézésére.
Ebben az a helyzetben álláspontunk szerint a Képviselő-testületnek nemcsak joga, hanem kötelessége is, hogy az Alkotmánybíróságról szóló 2011. évi CLI. törvény 26 § (2) bekezdése alapján alkotmányjogi panaszt nyújtson be, mivel más jogorvoslati lehetőség nem áll rendelkezésre. 
A panasz beadásának határideje 60 nap, ezért az előterjesztés december 16-i ülésen való tárgyalása elengedhetetlen. 

II. Vélemények____________________________________________________________________
[bookmark: _Hlk82505372]
Főépítészi vélemény: 

Az előterjesztésben szereplő hivatkozások és adatok helytállóak.
A Kormányrendeletek ütközhetnek a településrendezési (és a közterület-alakítás) önkormányzati hatáskörrel, feladatkörrel:
Mötv. „ 13. § (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen: 1. településfejlesztés, településrendezés; 2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása)…” és Magyarország Alaptörvénye: A Kormány 15. cikk: „(1) A Kormány a végrehajtó hatalom általános szerve, amelynek feladat- és hatásköre kiterjed mindarra, amit az Alaptörvény vagy jogszabály kifejezetten nem utal más szerv feladat- és hatáskörébe.”
Az építési törvény (Étv.) alapján a településrendezéshez kötelező tervet készíteni, mely tervezői jogosultsághoz kötött. Étv. 3. § (1) „Az épített környezet alakítását és védelmét: a) a jogszabályokkal összhangban álló településterv és építészeti-műszaki dokumentáció alapján…”
A településrendezés kötelező kelléke az egyeztetés, az eljárás és a nyilvánosság bevonása:
Étv. „3. § (1) Az épített környezet alakítását és védelmét: a) a jogszabályokkal összhangban álló településterv és építészeti-műszaki dokumentáció alapján,… d) a résztvevők együttműködésével kell megvalósítani.
(2) Az épített környezet alakítása és védelme során a közérdekű intézkedéseket és döntéseket megelőzően, illetőleg azok végrehajtása során biztosítani kell a nyilvánosságot és a közösségi ellenőrzés lehetőségét az e törvényben és más jogszabályokban meghatározott módon. Gondoskodni kell az érdekelt természetes személyek, jogi személyek és jogi személyiség nélküli szervezetek megfelelő tájékoztatásáról, és lehetőséget kell adni részükre véleménynyilvánításra és javaslattételre.”


Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.


III. Bizottsági vélemények

Az előterjesztést a Jogi és Ügyrendi Bizottság tárgyalja. 
ü

[bookmark: _Hlk82505422]IV. Döntési javaslat

Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. mellékletét képező határozati javaslatot.

A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 42. § és 50. §-ai alapján egyszerű szótöbbség szükséges.


Budapest, 2021. december ...



[bookmark: _Hlk89809558]Horváth Zsolt alpolgármester önkormányzati képviselő	Kinisch Andrea önkormányzati képviselő

Lepsényi László önkormányzati képviselő			Tóth Attila önkormányzati képviselő

Hevér György önkormányzati képviselő			Bitskey Bence önkormányzati képviselő

1. sz. melléklet: határozati javaslat
[bookmark: _Hlk85465079]

1. melléklet a 123-741/2021. előterjesztéshez



Határozati javaslat

    Budapest Főváros XIV. Kerület Zugló Önkormányzata Képviselő-testülete
..../2021. (	) önkormányzati határozata
alkotmányjogi panasz benyújtásáról

A Képviselő-testület felkéri a polgármestert, hogy Budapest Főváros XIV. Kerület Zugló Önkormányzata nevében készíttessen, és a következő képviselő-testületi ülésre terjesszen elő alkotmányjogi panaszt 
1. az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű üggyé nyilvánításról szóló kormányrendeletek módosításáról szóló 141/2018. (VII. 27.) Korm. rendelet módosításáról szóló 436/2021. (VII. 16.) Korm. rendelete, és
2. az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű üggyé nyilvánításról szóló kormányrendeletek módosításáról szóló 141/2018. (VII. 27.) Korm. rendelet módosításáról szóló 620/2021. (XI. 8.) Korm. rendelet kerületet érintő rendelkezéseinek megsemmisítése érdekében. 

